Lisaks rituaalsetele tantsudele sooritavad mungad Sadamateatris ka suurte käsitrummide saatel retsiteerides chöd (ego läbilõikamise) rituaali ning lausuvad palveid Tema Pühaduse dalai-laama pika elu ja maailma rahu heaks. Näha saab ka improviseeritud katket rangete reeglite järgi peetavast  elavast filosoofilisest debatist, mis on tiibeti kloostrites antava õppe lahutamatu osa.